# Casa Bonaventura Isern

La Casa Bonaventura Isern és un edifici situat al carrer del Parlament, 34 al barri de Sant Antoni de l'Eixample de Barcelona.

## Història

Va ser construït entre 1881 i 1883 per l'arquitecte Antoni Rovira i Rabassa, que també actuà com a contractista pel preu fet de 150.000 pessetes, per a la hisendada Bonaventura Isern (o Ysern) i Ramon (1818-1900), casada amb Pau Roqueta i Mas (1816-1891), ambdós naturals de Sant Pol de Mar.
El seu germà Tomàs Isern i Ramon (†1875) era sastre i tenia una botiga de roba feta al carrer d'en Gignàs, traslladada a mitjans del segle xix al carrer de Ferran, 6, amb el nom A la ciudad de Barcelona (vegeu Casa Òdena). A principis de la dècada del 1860 ja havia traspassat el negoci i tenia dos establiments a Madrid, un al carrer d'Atocha, amb el mateix nom, i un altre a la carrera de San Jerónimo, anomenat A la Villa y Corte de Madrid. Gran bazar. El 1866 va fer construir un edifici neogòtic, projectat per l'arquitecte Francisco de Cubas y González-Montes, marquès de Cubas, al núm. 18 (antic 16) d'aquest darrer carrer i al núm. 11 del del Pozo, on va establir el seu negoci.
Mort sense descendència, fou succeït pel seu nebot Ventura Roqueta i Isern (1846-1889), i aquest per la seva vídua Dolores Ponchón y Larxé (1860-1929) sota la raó Viuda de V. Roqueta Isern. El 1900, aquesta va traspassar el negoci a la seva germana Enriqueta (†1919), casada amb Aureliano González y González (†1903). El 1943, l'hereu Enrique González Ponchón va obtenir l'autorització per a canviar el seu primer cognom per González-Isern.

## Vegeu també

* Fàbrica Moreno Olivella

## Referències

* ↑ AHPB, notari Melitó Llosellas i Bruguera, manual 1.380/42, f, 459-466v, 20-04-1883.
* ↑ «Bonaventura Lluïsa Rosa Isern Ramón». Geneanet. María L. Roca Martín.
* ↑ «Juan Teixidor, apoderat de Buenaventura Isern. Parlament 34. Sol·licitar permís per enderrocar i construir habitatge». Q127 Eixample 895/1881. AMCB, 07-11-1881.
* ↑ «Juan Teixidor, apoderat de Buenaventura Isern. Parlament s/n. Sol·licitar permís per construir clavegueró per connectar finca amb la xarxa de clavegueram». Q127 Eixample 1066/1882. AMCB, 28-02-1882.
* ↑ Anuario-Riera, 1896, p. 399.
* ↑ «Pablo José Francisco Roqueta Mas». Geneanet. María L. Roca Martín.
* ↑ «Tomás Pau Joan Isern Ramón». Geneanet. María L. Roca Martín.
* ↑ Guía general de Barcelona, 1849, p. 242.
* ↑ El Consultor. Nueva guía de Barcelona, 1857, p. 174, 327.
* ↑ El Consultor. Nueva guía de Barcelona, 1863, p. 153, 288.
* ↑ «Anuario general del comercio, de la industria y de las profesiones; de la magistratura y de la administracion» p. 137, 147, 638, 766, 827, 831, 965, 982, 992, 1068, 1863.
* ↑ El Indicador de España y de sus posesiones ultramarinas, 1864, p. 235, 791.
* ↑ «D. Tomás Ysern, en solicitud de licencia para construir de nueva planta su casa Carrera de S. Jerónimo nº 16 moderno, con vuelta a la del Pozo». Obras privadas 4-430-36. Madrid: Archivo de Villa, 1866.
* ↑ «Buenaventura Pedro Benito Roqueta Isern». Geneanet. María L. Roca Martín.
* ↑ «Dolores Ponchón Larxé». Geneanet. María L. Roca Martín.
* ↑ «Factura, 1892 mayo 31, Madrid, Sastrería de Viuda de V. Roqueta Isern a Colegio de Sordo Mudos (1892)». Biblioteca Regional de Madrid, 31-05-1892.
* ↑ «Enriqueta Ponchón Larxé». Geneanet. María L. Roca Martín.
* 1 2 BOE, 29-01-1943, p. 369.
* ↑ «Aureliano González González». Geneanet. María L. Roca Martín.
* ↑ «Enrique González Ponchón». Geneanet. María L. Roca Martín.